Temeljem članka 11. stavka 2. Zakona o pravu na pristup informacijama ("Narodne novine" broj 25/13, 85/15, 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine" broj 140/09), upućuje se

**JAVNI POZIV**

**za savjetovanje s javnošću u postupku donošenja**

**Etičkog kodeksa nositelja političkih dužnosti u Općini Vir**

Poštovani građani, pozivamo vas da sudjelujete u otvorenom savjetovanju u donošenju Etičkog kodeksa nositelja političkih dužnosti u Općini Vir.

Svoje prijedloge, primjedbe i komentare možete u pisanom obliku na popunjenom propisanom obrascu poslati na adresu Općina Vir, Trg Sv. Jurja 1, 23234 Vir (s naznakom: „Savjetovanje s javnošću – Etički kodeks nositelja političkih dužnosti u Općini Vir“ ili na e-mail adresu protokol@vir.hr zaključno do 25. lipnja 2022. godine.

Tema savjetovanja: Donošenje Etičkog kodeksa nositelja političkih dužnosti u Općini Vir.

Opis savjetovanja: Javno savjetovanje provodi se u svrhu upoznavanja javnosti s nacrtom prijedloga Etičkog kodeksa nositelja političkih dužnosti u Općini Vir, dobivanje prijedloga i mišljenja te prihvaćanje zakonskih i stručno utemeljenih prijedloga i mišljenja.

Po isteku roka za dostavu mišljenja i prijedloga izradit će se i objaviti Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenim internet stranicama Općine Vir, [www.vir.hr](http://www.vir.hr).